《吊黄龙和尚塔》
宋代·释克文

示灭师何速，空遗塔此中。僧闲四海锡，谁复九年风。

鸟外千峰绕，人间一径通。寥寥朝与暮，唯有白云同。

作者简介：释克文（一○二五～一一○二），字云庵，俗姓郑，阌乡（今河南灵宝西北）人。为南岳下十三世，黄龙南禅师法嗣。年二十五受戒，神宗元丰中赐号真净大师。历住洞山、圣寿、定林、泐潭，退居云庵。徽宗崇宁元年卒，年七十八。事见《石门文字禅》卷三○《云庵真净和尚行状》，《禅林僧宝传》卷二三有传。今录诗七首。